放棄女皇盃 將王放眼皇太后紀念盃
2024年04月18日 14:51
東網電視
更多新聞短片
「將王」棄爭女皇盃,改爭皇太后紀念盃。
今個月28號嘅冠軍賽馬日,焦點所在之一自然係2000米一級賽女皇盃,今年共有12駒入選,但由韋達訓練嘅長途好手「將王」,已決定放棄呢場賽事,反而打算出戰下個月初嘅2400米三級賽皇太后紀念盃。
已屆7歲嘅「將王」於2月初再次遠征卡塔爾出角酋長錦標,結果取得第5名,然後直到今個月初才復出跑1600米G2主席錦標,結果只得第11名,令韋達認為對「將王」更好的安排是放棄出戰月底的女皇盃,改為跑下個月初的皇太后紀念盃,並以呢場三級賽作為下月尾一級賽遮打盃嘅最佳熱身。
「將王」已經連贏兩屆遮打盃,係香港近年最出色嘅長途好手,但今年可能有高多芬嘅「桀驁之戀」來港挑戰,前駒自然要打醒十二分精神做好準備。